CELEX: 62007CB0483
Language: lt
Date: 2009-02-17 00:00:00
Title: Byla C-483/07 P: 2009 m. vasario 17 d. Teisingumo Teismo nutartis byloje Galileo Lebensmittel GmbH & Co. KG prieš Europos Bendrijų Komisiją (Apeliacinis skundas — Ieškinys dėl panaikinimo — Komisijos atliktas domeno galileo.eu įregistravimas — EB 230 straipsnio ketvirtoji pastraipa — Su fiziniu ar juridiniu asmeniu konkrečiai susijęs sprendimas — Akivaizdžiai nepagrįstas ieškinys)

12.9.2009   
            
            
               LT
            
            
               Europos Sąjungos oficialusis leidinys
            
            
               C 220/15
            
         2009 m. vasario 17 d. Teisingumo Teismo nutartis byloje Galileo Lebensmittel GmbH & Co. KG prieš Europos Bendrijų Komisiją
   (Byla C-483/07 P) (1)
   
   (Apeliacinis skundas - Ieškinys dėl panaikinimo - Komisijos atliktas domeno „galileo.eu“ įregistravimas - EB 230 straipsnio ketvirtoji pastraipa - Su fiziniu ar juridiniu asmeniu konkrečiai susijęs sprendimas - Akivaizdžiai nepagrįstas ieškinys)
   2009/C 220/25
   Proceso kalba: vokiečių
   
      Šalys
   
   
      Apeliantė: Galileo Lebensmittel GmbH & Co. KG, atstovaujama advokato K. Bott
   
      Kita proceso šalis: Europos Bendrijų Komisija, atstovaujama G. Braun ir E. Montaguti
   
      Dalykas
   
   Apeliacinis skundas dėl 2007 m. rugpjūčio 28 d. Pirmosios instancijos teismo (antroji kolegija) nutarties byloje T-46/06 Galileo Lebensmittel prieš Komisiją, kuria Pirmosios instancijos teismas kaip nepriimtiną atmetė ieškinį dėl Komisijos sprendimo, taikant 2004 m. balandžio 28 d. Komisijos reglamento (EB) Nr. 874/2004, nustatančio.eu aukščiausio lygio domeno įdiegimo ir funkcijų viešosios tvarkos taisykles bei registracijai taikomus principus (OL L 162, p. 40; 2004 m. specialusis leidimas lietuvių k., 13 sk., 34 t., p. 825), 9 straipsnį, rezervuoti domeno vardą „galileo.eu“ kaip Bendrijos institucijoms ir įstaigoms naudoti skirtą domeno vardą, panaikinimo — Reikalavimas būti konkrečiai susijusiu su ginčijamu sprendimu — EB 230 straipsnio ketvirtosios pastraipos pažeidimas.
   
      Rezoliucinė dalis
   
   
               1.
            
            
               Atmesti apeliacinį skundą.
            
         
               2.
            
            
               Priteisti iš Galileo Lebensmittel GmbH & Co. KG bylinėjimosi išlaidas.
            
         
      (1)  OL C 8, 2008 1 12.